cyanic-selkie/wikianc huggingface dataset:
Vassili Kandinsky
Looming
Kandinskyle olid inspiratsiooniks noorusaeg ja elu. Ta vaimustus värvidest juba noorena, ent siis ei tegelenud ta tõsiselt kunsti õppimisega. Kandinskyl oli sünesteesia ehk meeltesidestatus: fenomen, mis võimaldas tal värve kuulda. Vologdas reisides ja kohalikesse majadesse sisse astudes oli Kandinsky vaimustuses eredat värvi mööblist. Vaimselt mõjutas teda mõjutas Jelena Blavatskaja (1831–1891), kes oli teosoofia looja. Ajal, mil Kandinsky õppis Anton Ažbe juures (1897–1899), hakkas temast kujunema nii maalikunstnik kui ka kunstiteoreetik. Sellest perioodist on aga tema maale vähe alles.
Palju rohkem on säilinud 20. sajandi alguse töid. Vaatamata laiadele pintslikaartele, on neil arusaadavad vormid: palju on kujutatud maastikke ja linnu. Enamikul Kandinsky maalidel ei rõhutata ühtegi inimfiguuri. Erandiks on "Vana vene pühapäev" (1904), millel Kandinsky on taasloonud väga värvilise ja reipa vaate talupoegadest ja aadlikest väljaspool linnamüüri. "Ratsutav paar" (1906) kujutab meest hobuse seljas, kes hoiab õrnalt ja hoolivalt süles naist, kellega ratsutab mööda helendava müüriga Vene linnast, mis asub teisel pool jõge. Hobust on kujutatud ilmetuna, kuid puudel olevad lehed, linn ja varjud säravad tänu eredatele (täpilistele) värvilaikutele. Maali tagaplaan, keskosa ja põhiosa sulanduvad säravaks pinnaks. Töö tõendab ka täpitehnika mõju Kandinsky toonasele loomingule.
Kandinsky varaseid töid iseloomustab ka fovism. Fovismi oli lühiajaline kunstivool, mida iseloomustasid puhtad värvitoonid, lihtsustatud joonistused ning valguse ja varjuga modelleerimine. Samuti olid iseloomulikud liialdatud vaatenurgad ning kasutati selgeid, kuid juhuslikke värve. Lõpptulemuse asemel peeti tähtsaks värskust ja spontaansust. 20. sajandi esimesest kümnendist oli Kandinsky kõige tähtsamaks maaliks "Sinine ratsanik" (1903), mis kujutab väikest keebiga kogu ratsutamas hobusel läbi kivise aasa. Maalil olev ratsanik on tähelepanu äratav, kuid pole selgelt määratletud ning hobust iseloomustab ebaloomulik liikumine.
Baierimaal olles (1908–1909) keskendus Kandinsky maastikumaalidele. "Sinine mägi" (1908) näitab tema liikumist puhta abstraktsionismi poole. Kandinsky Müncheni perioodi maale iseloomustab intensiivne loomingulisus. Tollal oli ta lähedalt seotud kunstnik Paul Kleega ja helilooja Arnold Schönbergiga. Der Blaue Reiteri perioodi iseloomustasid suured ja ilmekad värvikogud. Abstraktse kunsti sünnil oli tähtis osa muusikal. Aastatel 1914–1921 maalis Kandinsky väga vähe: tegu oli poliitiliselt ja sotsiaalselt murrangulise perioodiga kogu Euroopas. Ta mängis suurt rolli Venemaal toimunud kultuurilistes ja poliitilistes arengutes; samuti panustas kunstiharidusse ja muuseumireformidesse ning pühendas aega vormi- ja värvianalüüsil põhineva kunsti õpetamisele.
Bauhausi aastatel (1922–1933) hakkas geomeetriliste elementide osakaal tema loomingus suurenema. Sel perioodil oli ta loominguliselt aktiivne. Maalil "Kollane-punane-sinine" (1925) näitas Kandinsky eemaldumist konstruktivismist. Viimased kümme aastat elas ta Pariisis, 1939. aastal sai temast ka Prantsuse kodanik. Pariisis, kus põhilised kunstistiilid olid impressionism ja kubism, ei tunnistatud geomeetrilist abstraktsionismi ja Kandinsky oli suhteliselt isoleeritud. Kandinsky elas väikses korteris ning tegi tööd ateljees, mis oli ehitatud tema elutuppa. Ta kasutas biomorfseid vorme, millel olid ebageomeetrilised kontuurid. Kujutatud vormid meenutasid mikroskoopilisi organisme, kuid andsid edasi kunstniku hingeelu. Kandinsky võttis aluseks originaalseid värvide kompositsioone, mis tõstsid esile slaavi rahvakunsti ning meenutasid väärtuslikke vesimärke. Ta kasutas ka liivaga segatud värve, et nõnda anda maalidele teraline tekstuur. Pariisi perioodi (1934–1944) tööd olid inspireeritud tema eelnevast loomingust. 1936. ja 1939. aastal maalis Kandinsky oma viimased peamised kompositsioonid: "Kompositsioon IX" ja "Kompositsioon X". Maalil "Kompositsioon IX" on kujutatud võimsaid ja kontrastseid diagonaale, maali keskosas asuv vorm meenutab emakas olevat loodet. Maalil "Kompositsioon X" hakkavad mustal taustal silma väiksed värvilised ruudud ja lindid. Lindid ja ruudud meenutavad tähti ja kiude, samal ajal kui pastelse tooniga mõistatuslikud hieroglüüfid katavad suurt kastanpruuni vormi, mis justkui hõljuvat töö vasakus nurgas.
GA (kaliiber)
GA on sileraudse relva kaliibri tähis ning tuleneb ingliskeelsest sõnast gauge, mis tähendab kaliibrit.
Veebruar 2010
Veebruar 2010, kroonika
2010. aasta veebruar algas esmaspäeval ja lõppes 28 ööpäeva pärast pühapäeval.
Robert Prager
Robert Prager (1886 Dresden – 5. aprillil 1918 Collinsville) oli sakslasest söekaevur USA-s Illinoisi osariigis Collinsville'is, kes lintšiti esimese maailmasõja ajal.
Algul töötas Prager pagarina, aga ta vahetas ametit, kuna kaevuritele maksti paremat palka.
Ta oli ainuke välismaalane, kes lintšiti USA-s esimese maailmasõja ajal. Tema mõrvamise eest anti kohtu alla 11 meest, kuid nad mõisteti õigeks.
Ibadan
Ibadan on linn Nigeerias, Oyo osariigi keskus ja suurim linn. Nigeeria linnadest on Ibadan Lagose ja Kano järel elanike arvult kolmas linn.
Jorubad asutasid linna 1750 ja sellest sai nende sõjaline tugipunkt. 1893. aastal läks linn briti vägede valdusse. Ibadan oli 20. sajandil kaua Lääne-Aafrika suurim linn.
Ibadani ülikool on Nigeeria vanim ülikool. See asutati 1948 osana Londoni ülikoolist.
pisi|tühi|Ibadan
Hualālai
Viimati purskas Hualālai 1801. aastal ning on tõenäoline, et ta purskab taas järgmise saja aasta jooksul.
Põhitipu kõrval kasvab mäeveerult välja veel teinegi, väiksem tipp, mis kannab nime Pu'u Wa'awa'a. Selle juures leidub rohkem vulkaanilist klaasi kui kusalgi mujal Hawaii saartel.
Hualālai edelanõlval kasvatatakse Kona kohvi.
pisi|tühi|Vaade Huālalaile kagust
Narjan-Mar
Narjan-Mar (neenetsi Няръянa мар" 'punane linn') on linn Venemaal, Neenetsi autonoomse ringkonna keskus. Linn asub Petšora jõe ääres suudme lähedal 110 km kaugusel Barentsi merest.
Linn on asutatud 1929. aastal, linnaõigused sai 1935. 2005. aastal eraldati linnast Iskatelei alev.
Padma
Padma on jõgi Lõuna-Aasias.
Ta on suurim Gangese deltaharudest. Tema suur vasakpoolne lisajõgi on Brahmaputra (selle parempoolne haru). Padma suubub paremalt Meghna jõkke.
Parinirvaana
Parinirvaana (sanskriti keeles parinirvāṇa ‘pärisnirvaana ehk lõplik nirvaana’; tiibeti keeles yongs su mya ngan las ’das pa; hiina keeles 滅度 miedu; jaapani keeles metsudo) ehk pärisnirvaana ehk lõplik nirvaana ehk jäägitu nirvaana on budismis seisund, millesse Buddha Šākjamuni jõudis surres.
Šākjamuni jõudis nirvaanasse 35-aastaselt Gayā linna lähedal bodhipuu all istudes, kuid see nirvaana sisaldas veel olemasolu jääki. Alles peale surma lagunevad koost isiksuse koostisosad (skr skandha) ning lakkab sünni ja surma ringkäik.
Buddha viimaseid päevi ja parinirvaanasse vaibumist kirjeldab Suur parinirvaana suutra (paali keeles Mahāparinibbāṇa Sutta).
Lagrits (loom)
Lagrits ehk oravhiir ehk aedunilane (Eliomys quercinus) on unilaste sugukonda kuuluv väike näriline.
Lagritsa kehapikkus on 10–15 cm, kaal 60–140 g. Karvastik on punakaspruun, kõhupool valge. Silmade ja kõrvade ümbrus on must. Kõrvad on suured.
Lagritsad on öise eluviisiga. Nad toituvad suurematest putukatest, tigudest, linnu- ja hiirepoegadest, munadest, marjadest ja pähklitest. Septembrist aprillini magab talveund.
Eestis on lagritsa levila põhjapiir ja ta on siin üliharuldane. Viimane tõendatud leid Eestis pärineb 1986. aastast Raplamaalt.
Vahemere saartel elab mitmeid alamliike, nt sitsiilia lagrits (E. q. dichrurus) ja sardiinia lagrits (E. q. sardus). Lääne-Aasia ja Põhja-Aafrika asurkonnad on hiljuti tunnistatud eraldi liigiks Eliomys melanurus.
Cabinda
pisi|Cabinda Cabinda (ka Tchiowa, Tsiowa) on linn ja vald Angolas Cabinda eksklaavis, Cabinda provintsi keskus. Asub Atlandi ookeani rannikul Cabinda lahe ääres. Linna lähedal on suured naftaleiukohad.
Linna asutasid portugallased orjakaubanduskeskusena.
1970. aastal oli linna elanike arv umbes 21 000. Arvutuslik elanike arv on 357 576 (2008). (World Gazetteer, 2008). Pärast 2006. aastal sõlmitud vaherahu mässuliste (FLEC) ja Angola keskvalitsuse vahel on linna naasnud palju põgenikke.
Thüringen (Vorarlberg)
Thüringen on vald Austrias Vorarlbergi liidumaal Bludenzi ringkonnas, Großwalsertali suudmes.
Laheda vald
Laheda vald oli vald Põlva maakonnas.
Laheda vallavanem aastatel 1990–2017 oli Sirje Tobreluts.
20. sajandi alguses kuulusid hilisema Laheda valla ala Aleksandri valla koosseisu.
1945. aastal moodustati nendel aladel Mustajõe külanõukogu.
6. detsembril 1990 kinnitati Laheda valla omavalitsuslik staatus.
22. oktoobrist 2017 ühines Laheda vald Ahja, Mooste, Põlva ja Vastse-Kuuste vallaga ning ühinemise teel moodustus uus omavalitsusüksus – Põlva vald.
Asustus
Vallas oli 11 küla: Himma, Joosu, Lahe, Mustajõe, Naruski, Pragi, Roosi, Suurküla, Tilsi, Vardja ja Vana-Koiola.
Galaatia
Galaatia oli riik ja vanaaja maakond Väike-Aasia siseosas. Galaadid (keldid), keda oli kolm hõimu, tungisid neile aladele üle Balkani 278.–277. aastal eKr ning rüüstasid piirkonda kuni Pergamoni kuningas Attalos I sundis nad 230. aasta paiku eKr sisealadele paigale.
2. sajandil eKr. sattus Galaatia Rooma vabariigi mõju alla ja muudeti 25. aastal eKr Aasia provintsiks, mille keskuseks sai Ancyra (tänapäeval Ankara). Galaatide keel säilis veel umbes 5. sajandini.
Jälitusluul
Jälitusluul on paranoiline luul, mille puhul inimene on veendunud, et teda jälitatakse.
Jälitusluuluga võib kaasneda seletusluul, st inimene on kindel, et teab, kes ja miks jälitab.
Smolnitsa
Smolnitsa on küla Ida-Viru maakonnas Alutaguse vallas. Asub Peipsi järve põhjarannikul.
Enne Eesti omavalitsuste haldusreformi 2017. aastal kuulus küla Alajõe valda.
Külast idas piki Peipsi rannikut on liivaluidete kaitseks rajatud Smolnitsa maastikukaitseala, mis ulatub peaaegu Vasknarvani välja.
Johannes Hüsse
Johannes Hüsse (14. veebruar 1901 Kurepalu, Haaslava vald, Tartumaa – 23. mai 1977 Tallinn) oli eesti keemik.
Õppis Tartu Ülikoolis 1919–1924 keemiat (lõpetas 1924) ja kaubandust 1925–1927, mag. chem. 1924 (Karboonhapped Eesti põlevkivi tõrva fraktsioonis 175–225 (40 mm)), dr. phil. nat. 1929 (eesti põlevkivi toores õli kõrgemate fraktsioonide koosseis ja kasutamise võimalused määrdeõlina). Eesti Üliõpilaste Seltsi liige.
1924–1928 ja 1929–1930 Riigi Põlevkivitööstuse keemik Kohtla-Järvel, 1930–1932 Riigi Viinatehase abijuhataja, 1932–1937 juhataja, 1937–1940 Loodusvarade Instituudi direktor ja turba sektsiooni juhataja.
Tippdomeenide loend
See on loend tippdomeenidest.
Välislingid
Tippdomeenide ametlik andmebaas
Dominio de nivel superior geográfico סיומת אינטרנט
Balti Assamblee kunstipreemia
Balti Assamblee kunstipreemia on rahvusvaheline kunstipreemia, mis on üks Balti Assamblee kolmest kultuuripreemiast. Preemia asutati 1994. aastal.
Tseiloni kaneelipuu
Tseiloni kaneelipuu (Cinnamomum verum, ka Cinnamomum zeylanicum) on väike igihaljas lehtpuu loorberiliste sugukonnast.
Morfoloogia
Tseiloni kaneelipuu lehed on suured, nelinurkselt piklik-ovaalsed. Noorena muutuvad lehed säravpunasteks, hiljem tumerohelisteks valgete leheroodudega.
Kui looduses kasvab kaneelipuu kuni 20 m kõrguseks, siis kultuurtaimena 6–12 m kõrguseks. Koore (Cinnamomi cortex) kogumiseks ja droogi saamiseks piiratakse tema kasvu paar-kolm korda aastas (lõigatakse puu tüvi maha), et iga 1–2 aasta järel saaks 2 m pikkusi võrseid kergesti ära lõigata. Oksad kooritakse ja värskena eraldatakse pealmine kiht.
Levila
Kaneelipuu algkoduks on Sri Lanka (varem tuntud Tseiloni nime all). Tänapäeval kasvatatakse seda puud ka Indoneesia, Madagaskari, Väikeste Antillide ja Kesk-Ameerika istandustes, samuti Brasiilias ja Egiptuses. Kaneelipuu kasvab ainult troopilises kliimas, kõige meelsamini rannikul.
Kasutamine
pisi|left|Kaneelipuu kuivatatud koor Tseiloni kaneelipuu koorest tehakse kaneelikange. Korjamine toimub vihmaperioodil, mil koor kergesti oksa küljest lahti tuleb. Äravõetud koor seotakse kimpudesse ning jäetakse 1-2 päevaks kookosmattide sisse mähituna fermenteeruma. Seejärel eraldatakse koore sise- ja väliskiht ja lastakse puhastatud koorel päikese käes kuivades rulli tõmbuda (või on see juba ise rulli tõmbunud). Kuivamisel omandab kaneel tüüpilise kollakaspruuni värvi. Mitu sellist rulli lükatakse teineteise sisse, nii et need moodustavad kaneelikangi.
Kaneelipuu lõhna tekitab temas sisalduv kaneeliõli, mis koosneb 75% ulatuses kaneelaldehüüdist.
Deferent
Deferent on ajalooline mõiste astronoomias, mida kasutati taevakehade orbiitide kirjeldamiseks. Matemaatiliselt on see tavaline ringjoon.
Mõiste sisu
Mõnes geotsentrilises maailmasüsteemis ja ka mittegeotsentrilises maailmasüsteemis on planeetide orbiite kirjeldatud kahe ringjoone abil: esimesel ringjoonel liikus teine, harilikult väiksem ringjoon. Seda esimest ringjoont, millel liikus mitte planeet, vaid teine ring, nimetatigi deferendiks.
Arvatakse, et mõiste võttis esimesena kasutusele Apollonios Pergest. Kõige tuntum deferentide kasutaja oli Klaudios Ptolemaios. Mõistet kasutati astronoomias kuni Johannes Kepleri avastatud elliptiliste orbiitide kasutuselevõtuni.
Nikolai Timusk
Nikolai Timusk (5. aprill 1897 Kokora – 1952) oli eesti jurist ja notar.
Õppis Tartu Ülikoolis 1920–1921 arstiteadust ja 1921–1927 õigusteadust (lõpetas 1927), Eesti Üliõpilaste Seltsi vilistlane.
Osales 1918–1920 Vabadussõjas, 1927–1928 Viljandi-Pärnu rahukogu kohtuameti kandidaat, 1928–1937 notar Mõisakülas, alates 1937 Viljandis.
New Jersey osariik
New Jersey [njuu džöösi] on Ameerika Ühendriikide osariik 1787. aastast alates. See piirneb idas Atlandi ookeaniga, põhjas New Yorgi osariigiga, läänes Pennsylvaniaga ja lõunas Delaware'i lahega, mille vastaskaldal asub Delaware'i osariik.
Osariigi suurim linn on Newark.
Haldusjaotus
Osariik jaguneb 21 maakonnaks: Atlanticu maakond, Bergeni maakond, Burlingtoni maakond, Camdeni maakond, Cape May maakond, Cumberlandi maakond, Essexi maakond, Gloucesteri maakond, Hudsoni maakond, Hunterdoni maakond, Merceri maakond, Middlesexi maakond, Monmouthi maakond, Morrise maakond, Oceani maakond, Passaici maakond, Salemi maakond, Somerseti maakond, Sussexi maakond, Unioni maakond, Warreni maakond.
Thüringerberg
Thüringerberg on vald Austrias Vorarlbergi liidumaal Bludenzi ringkonnas.
Ptolemaios (täpsustus)
Ptolemaios (kreeka Πτολεμαῖος) on nimi, mis tuleneb kreekakeelsest sõnast 'sõjakas'. Ptolemaiose nime on kandnud mitmed valitsejad ja teised tuntud inimesed.
Valitsejad
...
Teised
...
Saint Clairi jõgi
Saint Clairi jõgi on jõgi Põhja-Ameerikas. See algab Huroni järvest ja suubub Saint Clairi järve.
Cleveland Cavaliers
Cleveland Cavaliers on USA korvpalliklubi, mis mängib korvpalliliigas NBA. Meeskond kuulub idakonverentsi keskdivisjoni ja peab oma kodumänge Clevelandis asuvas Rocket Mortgage FieldHouse'is.
Cavaliersi ainus NBA meistritiitel pärineb 2016. aastast, kui finaalseerias alistati 4 : 3 Golden State Warriors, sealjuures sai Cavaliersist esimene meeskond ajaloos, kes on NBA finaalis välja tulnud 1 : 3 kaotusseisust.
1970–1980
Cleveland Cavaliersi teekond NBA-s sai alguse 1970. aastal omaniku Nick Mileti käe all. Meeskonna esimeseks kodusaaliks oli Cleveland Arena. Peatreener Bill Fitchi käe all lõpetas Cleveland oma esimese hooaja vaid 15 võidu ja 67 kaotusega. Järgmiste aastate jooksul täiendati meeskonda talendikate mängijatega nagu Bingo Smith, Jim Chones, Jim Cleamons ja Dick Snyder ning varsti paranes ka meeskonna käekäik. 1974/75. hooaeg oli Clevelandi lühikese karjääri kõige tulemuslikum – hooaeg lõpetati seisuga 40-42, mis jättis klubi napilt väljalangemismängudest eemale.
Hooajal 1975/76 juhtis peatreener Fitch meeskonna 49 võiduni, millega tuldi Keskdivisjoni meistriks. Fitch valiti NBA aasta parimaks treeneriks ja Cleveland pääses esmakordselt NBA play-off 'i. Cavaliers võitis mängudega 4 : 3 Washington Bulletsi, kuid idakonverentsi tiitliheitluses tuli alla vanduda nimekale Boston Celticsile.
Järgmisel kahel hooajal võitis Cleveland küll 43 mängu, kuid väljalangemismängudel jäädi vastastele alla ning mõlemad hooajad said kiire lõpu. Pärast 1978/79. hooaja pettumust (võidud-kaotused 30-52) astus peatreener Fitch tagasi. 1979/80. hooaja järel sai Cleveland Cavaliersi uueks omanikuks Joe Zingale.
1980–1983
1980. aastal müüs Zingale Cleveland Cavaliersi edasi Ted Stepienile. Värske omanik hankis meeskonda palju uusi mängijaid ja vahetas treenereid. Varsti tahtis Stepien muuta Cleveland Cavaliersi nime Ohio Cavaliersiks, kuna mänge peeti lisaks kodulinnale ka Ohios.
Stepieni esimesel hooajal (1980/81) võitis Cleveland vaid 28 ja kaotas 54 mängu. Järgmisel aastal sai klubi kirja 15 võitu ja 67 kaotust. 1982/83. hooajal püstitati toonane uus NBA rekord, kui kaotati järjest 24 kohtumist. Clevelandi mänge käis keskmiselt vaatamas vaid 3900 inimest, kuigi saal mahutas 20 000 pealtvaatajat. Stepien tegi ettepaneku viia klubi üle Torontosse ja panna selle nimeks Toronto Towers, kuid selle mõtte lükkasid tagasi vennad George ja Gordon Gund, kellest said uued klubi omanikud.
1983–1993
1986. aasta NBA draft'ist hangiti klubisse Brad Daugherty, Mark Price ja Ron Harper ning paar aastat hiljem lisati Larry Nance. Nendest neljast mängijast ja peatreener Lenny Wilkensist sai Clevelandi tollane tuumik, kes viis klubi kaheksal järjestikusel aastal väljalangemismängudele, seejuures saadi kolmel hooajal üle 50 võidu.
1989. aastal mängis Cleveland play-off 'i avaringis Chicago Bullsi ja nende tähtede Michael Jordani ja Scottie Pippeni vastu. Neljandas mängus õnnestus Clevelandil Chicago üleajal 108 : 105 võita ja jõuda mängudega 2 : 2 viiki. Tasavägise viienda mängu lõpus kukutas Michael Jordani viimase sekundi vise Cavaliersi. 1991/92. hooajal võitis Cleveland Cavaliers 57 mängu ja kaotas 25. Samal hooajal jõuti idakonverentsi finaali, kus kaotati taas Chicago Bullsile mängudega 2 : 4.
1993–2003
Clevelandi tõusule järgnes peagi langus, kui korvpallurikarjääri lõpetasid Nance, Daugherty ja Price. 1992/93. hooajal võideti küll 54 ja kaotati 28 mängu, kuid väljalangemismängudel langeti kiiresti konkurentsist, mistõttu lahkus peatreeneri kohalt Wilkens, et edasi liikuda Atlanta Hawksi tüüri juurde.
Peale uue treeneri Mike Fratello palkamist muutus Cleveland Cavaliers üheks NBA parimaks kaitsemeeskonnaks. See-eest oli klubi ründemäng aga kahvatu. Cavaliers mängis küll mitu korda play-off 'ides, kuid esimesest ringist kaugemale ei jõudnud.
1994. aastal valmis Clevelandi uus 20 562 istekohaga koduareen, mis sai nimeks Gund Arena. Selles saalis peeti ka 1997. aasta NBA tähtede mäng.
2003–2010
2003. aasta draft 'ist võeti esimese valikuna supertäht LeBron James. Muutusid ka klubi värvid ja klubi embleem. LeBron Jamesi eestvedamisel jõudis klubi tabelites kõrgemale ja temast sai fännide lemmik. James valiti debüüthooajal NBA aasta uustulnukate meeskonda ja temast sai NBA 2003. aasta parim uustulnuk.
2004/05. hooajal olid Clevelandi põhitegijad LeBron James, leedulane Žydrūnas Ilgauskas ja Drew Gooden. Põhihooaeg oli edukas, kuid play-off 'ides jäädi alla New Jersey Netsile. 2005. aasta suvel sai klubi uueks juhiks Dan Gilbert, kes palkas Cleveland Cavaliersi peatreeneriks Mike Browni. Vahetus ka klubi president, kelleks sai Cavaliersi endine mängija Danny Ferry. Meeskonda hakkas tasapisi saatma edu ka väljalangemismängudes.
Hooajal 2006/07 võitis Cavaliers 50 ja kaotas 32 kohtumist. Väljalangemismängude teises ringis alistati 4 : 2 New Jersey Nets. Kuuendas mängus, mis võideti 88:72, olid LeBron Jamesi näitajad 23 punkti, 8 lauapalli ja 8 resultatiivset söötu.
Idakonverentsi finaalis kohtus Cleveland Detroit Pistonsiga. Cleveland kaotas küll kaks mängu Detroitis, kuid võitis kodusaalis kolm mängu järjest ja jõudis esimest korda klubi ajaloos NBA finaali. NBA finaalseerias kohtuti San Antonio Spursiga, kellele tuli 0 : 4 alla vanduda.
2008. aasta 21. veebruaril täiendas Cleveland oma ridu neljakordse NBA parima kaitsemängija Ben Wallace'i ning lisaks ka Joe Smithi, Wally Szczerbiaki ja Delonte Westiga.
2007/08. hooaeg lõppes Clevelandile 45 võidu ja 37 kaotusega. Väljalangemismängudes kohtuti Washington Wizardsiga, keda võideti 4 : 2. Väljalangemismängude esimeses ringis oli meeskonna kindel liider LeBron James, kes tegi ühes mängus ka kolmikduubli. Teises ringis tuli vastamisi minna põhiturniiri võitja Boston Celticsiga. Esimesed kaks mängu kaotati, kuid koduareenil oldi võidukad. Kuigi viimases ja otsustavas mängus oli LeBron James 45 punktiga üleplatsimees, tuli siiski vastu võtta kaotus.
2008/09. põhihooaeg oli äärmiselt edukas, sest püstitati uus klubi võitude ja kaotuste rekord: 66-16. Väljalangemismängudes alistati kindlalt Detroit Pistons ja Atlanta Hawks mängudega 4 : 0. Idakonverentsi finaalis kaotati aga 2 : 4 Orlando Magicule.
Enne 2009/10. hooaega kaubeldi meeskonda neljakordne NBA meister Shaquille O'Neal ning lisaks veel Anthony Parker, Leon Powe ja Jamario Moon. Hooaja jooksul liitus ka Antawn Jamison. See kõik pidi teed sillutama ihaldatud meistritiitlini. Põhihooaeg lõpetati teist aastat järjest liiga parimana, tulemuseks 61-21. See tõi LeBron Jamesile ka teise järjestikuse kõige väärtuslikuma mängija MVP auhinna. Esimeses ringis alistati suuremate probleemideta Chicago Bulls (4 : 1), kuid järgmises ringis tuli üllatuslikult 2 : 4 alla vanduda Boston Celticsile.
Sellega Clevelandi mured aga ei lõppenud. Ebaõnnestunud play-off 'ide järel suunati kõik pilgud LeBron Jamesile, kelle leping selle hooajaga lõppes. 8. juulil 2010. aastal teatas James tunnises ESPN-i erisaates otsusest vahetada klubi ja liituda Miami Heatiga.
2010–2020
Lisaks staarmängija lahkumisele tehti põhjalik uuenduskuur ka treenerite seas ning Clevelandi uueks tüüriks sai endine New Jersey Netsi ja New Orleans Hornetsi peatreener Byron Scott. Lisaks vahetus klubi president, kelleks sai Chris Grant.
Kogu 2010/11. hooaeg möödus erinevaid koosseise proovides, kuid ilma endise liidrita ei saanud meeskond end kuidagi käima. Vahepeal kaotati lausa 26 mängu järjest, mis on uus NBA rekord. Põhihooaeg lõpetati 19 võidu ja 63 kaotusega, millega jäädi idakonverentsis viimaseks.
2014. aasta juulis taasliitus LeBron James Cleveland Cavaliersiga. Hooajal 2014/15 kaotati NBA finaalis Golden State Warriorsile 2 : 4.
Järgmisel hooajal tuldi esimest korda NBA meistriks, kui finaalseerias alistati Golden State Warriors 4 : 3. See oli esimene kord NBA finaalseeriate ajaloos, kui 1 : 3 kaotusseis suudeti võiduks pöörata.
Cavaliers jõudis NBA finaali ka 2017. ja 2018. aastal, kuid kaotas vastavalt 1 : 4 ja 0 : 4 taas Golden State Warriorsile. Seejärel siirdus LeBron James Los Angeles Lakersisse ning Cavaliers on hooaegadel 2018/19 ja 2019/20 piirdunud vaid 19 võiduga.
Koduareenid
pisi|Cavaliersi praegune kodusaal
Cleveland Cavaliersil on olnud kokku kolm koduareeni:
Funk
Funk on afroameerika tantsumuusika, milles on esiplaanil rütm; harmoonia ja meloodia on vähem tähtsad. Rütm on punkteeritud, palju kasutatakse sünkoope. Rütmilistele kitarri-, vaskpilli- ja bassikäikudele ning trummiaktsentidele lisandub gospellik laulmisstiil.
Funk on mitme stiili – džässi, roki ja bluusi sulam, mille kujunemisele 1960. aastatel andis tõuke ka soul (plaadifirmad Atlantic ja Stax).
Basskitarri osatähtsus on tavatult suur, lähenedes juba soolopilli omale. Tüüpiline on sünkopeeritud löökpilli hüplev heli, mida tekitatakse sõrmedega keeltele laksates. Bassi ülesanded üle võtnud rütmikitarril mängitakse lühikesi bluusilikke käike. Vaskpillide käigud on kiiremad kui soulis ning tihti väga lühikesed ja särtsakad. Lugude aluseks on sageli lihtne ja lühike motiiv, mida lõpmatuseni korratakse.
Funk-stiili erinevateks vooludeks on jazz funk, eksperimentaalne funk, psühhedeelne funk, valgete funk jt.
Funk-muusika esitajate hulgas on rohkem ansambleid kui soliste. Ansamblitest kuulsamad on Earth Wind and Fire, Tower of Power, The Commodores, solistidest James Brown, George Clinton.
Lundbeck
H. Lundbeck A/S või ka lihtsalt Lundbeck on Taanis Kopenhaageni satelliitlinnas Taastrupis asuv ravimifirma, mis on spetsialiseerunud kesknärvisüsteemi mõjutavate ehk psüühikahäirete ja neuroloogiliste haiguste raviks ette nähtud ravimite tootmisele.
Firma asutas 1915. aastal Hans Lundbeck.
Algul tegutses firma kui tavaline kaubandusettevõte, importides Taani turule mitmesuguseid kaupu. Alates 1924. aastast hakkas firma importima ka ravimeid ja kosmeetikatarbeid. 1930. aastate lõpu poole hakkas firma ise ravimeid valmistama.
2013. aasta seisuga toimub Lundbecki ravimite tootmine neljas riigis: Taanis, Itaalias, Mehhikos ja Prantsusmaal. Teadustööd tehakse Taanis ja Ameerika Ühendriikides. Ravimeid turundatakse 57 riigis, sealhulgas ka Eestis. 2013. aastal oli Lundbecki käive 15,2 miljardit Taani krooni (2,04 miljardit eurot), keskmine töötajate arv oli 5530.
Lundbeck on Kopenhaageni börsil noteeritud ettevõte.
Lundbeck toodab näiteks selliseid ravimeid nagu
TNVVNüM
pisi|Logo TNVVNüM (Tõele Näkku Vaadates Võib Näha Ükskõik Mida) on Eesti ansambel, mis tegutseb alates 2007. aastast.
Marksism
Marksism on sotsiaalne teooria, poliitiline praktika ja ideoloogia, mille lähteks on Karl Marxi ja Friedrich Engelsi kirjatööd.
TNVVNüM
Stiililiselt on bändi lahterdatud psühhedeelseks post-rokiks, ansambli liikmed on enda viljeldavat muusikat nimetanud psühhedeelseks ja progressiivseks rokiks.
2007. aasta lõpus ilmus ka bändi debüütalbum "Säde". 2009. aastal ilmus teine album "Ouroboros". Mõnes loos teeb külalislauljana kaasa Vallo Toomla.
Marksism
Marksism on avaldanud tugevat mõju 19. ja 20. sajandi sotsioloogiale, poliitikale ja kogu maailmale tervikuna. Marksismile tuginevad paljud ideoloogiad, parteid, grupeeringud, liikumised ja teooriad, ehkki nad omavahel võivad olla äärmiselt erinevad ja vastandlikud.
Marksismi rakendamine reaalses poliitikas avaldas tohutut mõju 20. sajandi maailmale.
Taust
Marksism kujunes välja 1850.–1880. aastatel koos paljude teiste uute sotsiaalsete ja poliitiliste teooriatega. 1789–1793 toimunud Prantsuse revolutsiooni ning teiste mõjurite tulemusena oli kuni 18. sajandini valitsenud seisuslik ühiskonnakorraldus Euroopas asendumas kõigi kodanike võrdsust ja vabadust tunnustava demokraatliku korraldusega. Prantsuse revolutsioon ja tema järelmõjud andsid palju ainet teoretiseerimisteks ja tõlgendusteks.
Samal ajal oli toimunud suur areng loodusteadustes, mille üheks olulisemaks kokkuvõtteks oli 1858. aastal ilmunud Charles Darwini "Liikide tekkimine". Idee, et evolutsiooni põhjuseks võib olla olelusvõitlus, esines juba Thomas Malthuse 1798. aastal avaldatud töös ning selle tugines nii Darwin kui ka Herbert Spencer, keda on peetud sotsiaaldarvinismi rajajaks.
Koos evolutsiooni mõiste laialdase kasutamisega arenes ka idee revolutsioonist kui järsust ja äkilisest muudatusest ühiskonnas, mis viib ühiskonna kvalitatiivselt uuele arengujärgule. Taas suuresti Prantsuse revolutsiooni näitel. Vana, seisuslikku ühiskonda käsitleti kui seisvat, stagneerunut ning uut, kodanikest koosnevat ühiskonda, kui dünaamilist ja edasipürgivat. Revolutsioonides hakati nägema seda uut ja edasiviivat impulssi, mida varasematel aegadel kõikvõimalike mässude, ülestõusude jm puhul eitati.
19. sajandi etnoloogia (kultuuriantropoloogia) oli samal ajal kogunud suurel hulgal materjale erinevate ühiskondade, rahvaste ja hõimude kohta üle terve maailma. Üritati luua süsteemi ja terviklikku nägemust inimkonna arengust. Evolutsiooniliselt käsitleti teistsuguseid kultuure ja ühiskondi enamasti kui primitiivseid ja vähearenenuid. Usuti, et kõik ühiskonnad läbivad oma arengus paratamatult samasuguseid arengujärke ning jõuavad sama teed läbides lõpuks kõrgeimale tasemele. Postuleerides inimkonna algset olekut, ürgühiskonda, oletati, et mingil ajal oli inimühiskond vaba sellistest fenomenidest nagu riik, raha, eraomand, perekond jne.
Polnud sugugi kindel, kas ja kuidas suudab kodanlik ühiskond ja majandus üldse püsida ja areneda. 1840. aastal ilmunud Pierre-Joseph Proudhoni teoses "Mis on eraomand?" seati kahtluse alla isegi juba eraomandi õiguspärasus. ("Eraomand on vargus!" väitis Proudhon.) Sellest poleemilisest raamatust sai lähtealus paljudele anarhistlikele ja nihilistlikele liikumistele.
Ebamäärane ootus, ärevus, dramaatiline ebakindlus, ülepaisutatud tunded olid iseloomulikud 19. sajandi kirjandusele, kunstile ja muusikale. Romantismile oli sageli omane kaasajast eemale pöördumine: kaugesse minevikku või helgesse tulevikku. Sellises õhkkonnas olid väga teretulnud mitmesugused radikaalse sisuga sotsiaalsed teooriad. Marksism oli üks nendest.
Marksistlikud liikumised, suunad, režiimid, ideoloogiad ja poliitikad
Marksismist otseselt või kaudselt lähtuvate liikumiste, suundade, režiimide ja ideoloogiate loetelu on väga pikk. Paljud nimetused on ajaloolised või taktikalistel kaalutlustel kasutusele võetud ning seetõttu lühiajaliselt käibel olnud; mitmed on teiste liikumiste antud nimed, mida ideoloogia(d) ise ei kasuta(nud) ning ka vastupidi, on nimetusi, mida teised liikumised ei tunnusta; palju on ka omavahel kattuvaid mõisteid ja grupimõisteid, mis hõlmavad mitmeid ideoloogiaid. Loetelusse ei ole võetud lugematute sisside, geriljade, terroristide jmt väiksemate grupeeringute nimetusi Peruus, Filipiinidel, Nepalis, Kagu-Aasias jm, kes samuti tegutsevad või tegutsesid marksismi (maoismi, kommunismi) ideede põhjal.
Marksismi edasiarendusi
Marksism andis paljudele rahulolematutele ja midagi teha üritavatele gruppidele ja üksikisikutele võimaluse oma tegevust teoreetiliselt põhjendada ja edasi arendada. Kuna marksismi põhisisu oli suhteliselt lihtsalt edastatav, siis hakati seda paljukordselt ümber jutustama vestlustel, kitsamates ringkondades, koosolekutel, lendlehtedes, ajalehtedes jm. Paljudele tundus, et kõige tähtsam on proletariaat üles äratada ja tegutsema panna. Polnud ju raske tööliste koosolekul kihutuskõnega esineda ja teha neile selgeks, et paadunud kapitalist varastab nende tööjõudu ja -aega ning nemad, proletariaat, on see uus klass, kes peab selle süsteemi hävitama.
Õige pea kujunes marksismi edasiarendustest omamoodi usu küsimus. Marksismi ideid võis selgitada kui rahulikku, evolutsioonilist teed, aga ka kui vägivaldset, revolutsioonilist. Mõisteid "sotsialism" ja "kommunism" võis tõlgendada erinevalt. Algasid vaidlused ja võitlused selle nimel, milline liikumine esindab kõige "õigemat" ja "puhtamat" marksismi.
Juba 1863. aastal loodi esimene marksismi ideoloogiale tuginev partei Saksamaal (Allgemeiner Deutscher Arbeiterverein), mille rajamisest loeb oma algust praegune Saksamaa Sotsiaaldemokraatlik Partei. Järgnevate aastakümnete jooksul tekkisid ja kujunesid üle terve Euroopa kümned ja sajad liikumised, grupeeringud, organisatsioonid ja parteid, kes kõik ühel või teisel määral olid innustust saanud marksismist.
Taust
Hoolimata Peeter I reformidest 17.–18. sajandil oli Venemaa kuni 19. sajandi alguseni küllaltki eemalseisev ja kauge Euroopa mõttevoolude ja arengute suhtes. Värsked ideed tulvasid Venemaale aga pärast 1812. sõda Napoleoni Prantsusmaaga, mille käigus Vene armee jõudis Euroopasse ning koges seal vahetult revolutsiooni hingust.
Nooremate aadlike ja ohvitseride hulgas kujunesid poolsalajased sõpruskonnad, kus arutati ja loeti revolutsioonilisi materjale. Oldi üksmeelel, et ka Venemaa vajab revolutsiooni või vähemalt uut konstitutsiooni. 1825. aastal, pärast Aleksander I ootamatut surma, tekkis korraks troonijärgnevuse küsimuses segadus. Õigusjärgne troonipärija, Konstantin, loobus troonist ning uueks keisriks krooniti Nikolai I. Oma rahulolematust väljendades keeldusid mõned ohvitserid sama aasta detsembris truudusvande andmisest uuele keisrile. Järgnesid degradeerimised, asumiselesaatmised ja muud repressioonid ning neid ohvitsere hakati nimetama dekabristideks.
Ehkki tegemist ei olnud ülestõusu või revolutsiooniga, tekitasid need sündmused tugevat vastukaja paljudes ringkondades. Mõte revolutsioonist Venemaal kandus edasi ja laienes. "Revolutsioon" sai käibefraasiks kõigile rahulolematutele liikumistele ja üksikisikutele läbi terve 19. sajandi. Kellelgi neist polnud kahtlust, et üksnes revolutsioon võib Venemaad ja vene rahvast päästa.
Iseloomulikult Venemaale seostusid revolutsioonilised ideed sageli usuga vene rahva erilisse missiooni jmt. Sõnad "revolutsioon" ja "rahvas" seostusid mõistetega "püha", "paratamatu", tekitades aastakümneteks religioosse ootuse seisundi paljudes ühiskonnakihtides. Paljud marksistlikud grupeeringud hakkasid revolutsiooni mõistma kui omamoodi lunastust, mis vabastab moraali, pühitseb vägivalla ja nii edasi.
Lugematute salajaste revolutsiooniliste organisatsioonide tekkimine ja nende tegevus 19. sajandi teisel poolel tekitas probleeme ja muret nii Vene salapolitseile (ohrankale) kui ka paljudele teistele. Üks tähelepanuväärsemaid teoseid selles aspektis on Fjodor Dostojevski 1872. aastal ilmunud romaan "Бесы" (eesti keeles "Sortsid" ja "Kurjad vaimud").
Põrandaalused organisatsioonid
Sellises õhkkonnas oli Venemaa marksistlike ideede vastuvõtmiseks äärmiselt sobiv keskkond.
Üks tuntumaid marksismist mõjutatud liikumisi oli narodnikute organisatsioon Земля и воля ("Maa ja vabadus"), asutatud 1876. aastal. Tol ajal tundus paljudele, et marksistlikke ideid ei saa Venemaa oludes otseselt rakendada, kuna proletariaadi osatähtsus oli vähene. Usuti, et Venemaa saab feodaalsest formatsioonist kohe edasi minna sotsialismi, kapitalismi etappi vahele jättes. Selle eesmärgi nimel läksid paljud intellektuaalid talurahva hulka selgitus- ja kihutustööd tegema. Neid hakatigi nimetama narodnikuteks, народники (rahvamehed).
Need organisatsioonid olid vaid mõned üksikud kümnete teiste samalaadsete hulgas.
Bolševikud
Bolševism (hiljem leninism, marksism-leninism, stalinism) oli teooria, ideoloogia ja praktika, millega põhjendati oktoobrirevolutsiooni ja Nõukogude Venemaa ning Nõukogude Liidu poliitikat. Selle teooria kohaselt oli bolševike partei ainus tööliste huve esindav organisatsioon Venemaal ning oktoobrirevolutsiooniga toime pandud võimuhaaramine oli marksistliku ajalookäsitlusega kooskõlas olev ja seaduspärane revolutsioon. Praktikas oli ka maoism peaaegu identne stalinismile – kuna Mao vallutas Hiina paljuski Stalini punavägede toetusel, olid ka tema praktilised tegevused Stalini omadega sisuliselt identsed kerge ajalise nihkega.
Marksismi poliitiline praktika
Marksismi kui praktikat, ideoloogiat ja filosoofiat hakati rakendama juba 19. sajandi teisel poolel mitmesugustes marksismile tuginevates ringides, sõpruskondades, liikumistes ja organisatsioonides. Praktiseeriti ateismi, promiskuiteeti, anarhismi, nihilismi, internatsionalismi jmt.
Konventsionaalses poliitikas on kõige suurema eduga olnud sotsiaaldemokraatlike parteide tegevus paljudes riikides. Ehkki sotsiaaldemokraatlikud parteid Saksamaal, Inglismaal, Rootsis jm hoiavad distantsi marksismi radikaalsematest vooludest ja kommunistidest, seostavad nad end ometi marksistliku ideoloogia ja praktikaga. Sotsiaaldemokraatiale on iseloomulik suurem tähelepanu sotsiaalprobleemidele, ametiühingutele jne. Sotsiaaldemokraadid toetavad tasuta hariduse, arstiabi jpt sotsiaalprogrammide elluviimist ja arendamist, olles opositsioonis konservatiividega ning ajuti koalitsioonides liberaalidega.
Kõige suurema mõjuga oli marksismi vägivaldne rakendamine Nõukogude Liidus ja tema satelliitriikides aastatel 1917–1992.
Marksismi poliitiline praktika Nõukogude Liidus
On palju arutatud, kuivõrd olid bolševike tegevuse ajenditeks ideelised kaalutlused ja kuivõrd võimuiha. Teine küsimus on olnud, kuivõrd saab Nõukogude Liidus rakendatud süsteemi nimetada "marksistlikuks". Ametliku ideoloogia nimetuseks oli kasutusel "marksism-leninism", mis pidi viitama sellele, et tegemist on marksismi edasiarendusega.
Marksismi praktilise rakendamisega riiklikus süsteemis ilmnes terve rida iseärasusi.
Otseseid rakendusi
Marksismi rakendamisel Nõukogude Liidus võeti kasutusele suurel hulgal otseselt marksismist tulenevaid ideid.
Kaudseid rakendusi
Nõukogude liidus võeti kasutusele rida täiendavaid abinõusid, mida põhjendati marksistliku ideoloogiaga, retoorika ja demagoogiaga.
Uusi ilminguid
Marksismi rakendamisel tekkis terve rida uusi ilmingud, mida ei põhjendatud, mis vaikiti maha või salastati.
Marksismi poliitiline praktika mujal maailmas
Marksistliku maailmarevolutsiooni ideoloogiale tuginedes korraldati, relvastati, finantseeriti, nõustati või aidati kaasa riigipööretele ja revolutsioonidele üle terve maailma. Enamasti oli tegemist Nõukogude Liidu relvajõudude või luureorganisatsioonide otsese sekkumisega; Aafrikas jm kasutati ka Kuuba vastavate jõudude aktiivset tegevust; Aasias toimusid sündmused sageli Hiina kaasabil.
Enamasti ilmnesid samasugused aspektid nagu Nõukogude Liidus marksismi rakendamisel: ühe partei võim ja privilegeeritud nomenklatuur, terror, orjus, majanduslangus jne.
Teooriaid
Marksismi rakendamisel Nõukogude Liidus ja mujal maailmas tekkisid uued teooriad, mis eri viisidel selgitasid ja analüüsisid kujunenud olukordi.
Nõukogude Liidus rakendati taolised tööd ideoloogia ja propaganda teenistusse. Nende eesmärgiks oli õigustada ja põhjendada riigi poliitikat Marxi, Engelsi ja Lenini teoste abil.
Lääne ajaloolaste ja sotsioloogide töödest on üks tuntumaid Coudenhove-Kalergi teos "Totaalne riik – totaalne inimene". Autor käsitleb oktoobrirevolutsiooni kui "võrdsuse revolutsiooni", mis pidigi paratamatult järgnema "vabaduse revolutsioonile". Coudenhove-Kalergi oletab, et sellele järgneb veel "vendluse revolutsioon", mis tasandab eelmiste revolutsioonidega tekitatud ebakõlad ühiskonnas.
Vene ajaloolaste ja filosoofide hulgast on märkimisväärsemaid Nikolai Berdjajevi tööd. Autor võrdleb marksismi ja kristlust ning arendab teooriat nende sarnaste põhiprintsiipide alustel.
Kuusnurk
Korrapärane kuusnurk
Korrapärasel kuusnurgal on kõik küljed võrdse pikkusega ja kõik sisenurgad on 120°.
Korrapärase kuusnurga pindala arvutatakse küljepikkuse t korral valemiga
Relee
Tänapäeval on levinuimad trükkplaadile monteeritavad elektromehaanilised pisireleed (vt keelrelee) ja lülitustransistoride või türistoridega pooljuhtreleed. Niisugused releed valmistatakse enamasti integraallülitustena.
pisi|Ümberlülituskontaktidega relee tingmärk
Liigitus
Sisendvooluahela järgi:
Sisendtoime laadi järgi on releed:
Väljundtoimete arvu järgi eristatakse kahe- ja kolme- jne positsioonilisi releesid. Ehituse ja tarbitava energia laadi järgi on releed:
Relee väljundvooluahela sisse-, välja- või ümberlülitamine võib toimuda elektriliselt mehaaniliste kontaktide abil või elektrooniliselt.
Seatava rakendumisajaga mehaanilist või elektrilist ajamehhanismi sisaldav aegrelee võimaldab seadmete või seadmeosade järjestikuse toimimise vahele tekitada vajaliku ajavahemiku (viite).
Kasutamine
Elektromehaaniline relee võeti kasutusele telefonsides ja raudtee kontrollisüsteemides juba 19. sajandil. Tugevvoolutehnikas on releeprintsiip teostatud kontaktorina.
Releesid kasutatakse näiteks temperatuuriregulaatorina (triikrauas, külmikus), signalisaatorina, automaatlülitina ja kaitsmena. Releesid kasutatakse ka elektriseadmete distantsjuhtimiseks ning vooluahelate eemalt kommuteerimiseks.
Sergei Vinogradski
Vinogradski sai tuntuks kemoautotroofia avastamisega. See on protsess, kus organismid saavad elutegevuseks vajaliku energia anorgaaniliste ainete lagundamisest ning süsinikuallikana kasutavad süsihappegaasi (CO2). Varem arvati, et autotroofsed organismid saavad eluks vajaliku energia üksnes päikesekiirgusest, mitte aga anorgaaniliste ühendite reaktsioonidest.
Vinogradskit peetakse ka mikroökoloogia ja keskkonnamikrobioloogia üheks esimestest viljelejatest.
Polünoomi nullkoht
Polünoomi nullkoht ehk polünoomi juur on muutuja väärtus, mille korral ühe muutuja polünoomi väärtus on 0. n-inda astme polünoomil võib olla maksimaalselt n nullkohta. Polünoomi nullkohad on ka vastava võrrandi lahendeiks.
Mõiste selgituseks
Oletame, et meil on võrrand y=3x+9. Võrrandi lahendamiseks teeme asenduse y=0 ning nüüd saame võrrandi 3x+9=0. Samas aga võttes ära võrdusmärgi ja nulli tekib meil polünoom 3x+9. pannes aga võrrandi lõppu =0 tekib võrrand, mida on võimalik lahendada. Meie võrrandi lahendiks oleks siis x=-3. Ehk siis sirge lõikab x telge punktis -3. Punkt -3 on aga ühtlasi ka polünoomi 3x+9 nullkohaks.
Biruutvõrrand
Biruutvõrrandiks nimetatakse neljanda astme algebralist võrrandit, mis on teisendatav kujule kus x on tundmatu ja a ≠ 0.
Võrrandi lahendamiseks tehakse asendus x2=y, mis annab ruutvõrrandi.
Mooste vald
Mooste vald oli vald Põlva maakonna põhja osas, jagades piiri Ahja, Põlva ja Räpina valla ning Tartu maakonnaga.
Ajalugu
Vald loodi 1820. aastal pärast pärisorjuse kaotamist, kandes tollal nime Moisekatsi-Mooste. Alates 1931. aastast kandis vald Mooste nime. 1945. aastal moodustati Mooste valla territooriumil Mooste külanõukogu. 12. detsembril 1991 anti Mooste vallale taas omavalitsuslik staatus. 22. oktoobrist 2017 ühines Mooste vald Ahja valla, Laheda valla, Põlva valla ja Vastse-Kuuste vallaga ning ühinemise teel moodustus uus omavalitsusüksus – Põlva vald.
Mooste vallavanemad on olnud:
Asustus
Mooste vallas oli 2017. aasta seisuga üks alevik (Mooste) ja 14 küla.
Külad
Jaanimõisa, Kaaru, Kadaja, Kanassaare, Kastmekoja, Kauksi, Laho, Rasina, Savimäe, Suurmetsa, Säkna, Säässaare, Terepi, Viisli.
Epitsükkel
Epitsükkel on ajalooline mõiste astronoomias, mida kasutati taevakehade orbiitide kirjeldamiseks. Matemaatiliselt on see tavaline ringjoon.
Mõiste sisu
Mõnedes geotsentrilistes maailmasüsteemides ja ka mitte geotsentrilistes maailmasüsteemides kirjeldati planeetide orbiite kahe ringjoone abil: esimesel ringjoonel liikus teine, harilikult väiksem ringjoon. Teist, väiksemat ringjoont, millel planeet liikus, nimetatigi epitsükliks.
Arvatakse, et mõiste võttis esimesena kasutusele Apollonios Pergest. Tuntuim epitsüklite kasutaja oli Klaudios Ptolemaios. Mõistet kasutati astronoomias kuni Johannes Kepleri avastatud elliptiliste orbiitide kasutuselevõtuni.
Gomera
thumb|Gomera kosmosest Gomera on saar Kanaari saarestikus.
Saare pindala on 378 ruutkilomeetrit. Elanike arv 21 136 (2018). Saare pealinn on San Sebastian de la Gomera, elanike arv 8 945 (2018). Gomera on mägine, suurim kõrgus merepinnast on 1487 meetrit (Garajonay).
Gomera jaguneb kuueks omavalitsuseks (municipio): Agulo, Alajeró, Hermigua, San Sebastian de la Gomera, Valle Gran Rey ja Vallehermoso.
Gomera keskosa mägedes kasvab laurisilva – igihaljas laialeheline lehtmets niiske ja suhteliselt maheda kliimaga, kus peale loorberiliste perekonna liikide on suur osatähtsus ka puukujulistel kanarbikel.
Saare üks omapära on sealsete elanike kasutatav vilekeel silbo.
Geneetilistel uuringutel on leitud, et Gomeral on Kanaari saartest suurim Loode-Aafrika panus (42,5%), samas on see ka Kanaari saartest suurima soolise asümmeetriaga: emapoolsetest markeritest on Loode-Aafrika päritolu 51% ja isapoolsetest 0,3–10%. See viitab vallutusaegsele meessoost rahvastiku peaaegu täielikule hävitamisele. tühi|pisi|301x301px|Maastik Vallehermoso naabruses: viinamarjaistandused ja Roque Cano rahvusmonument
Alofi saar
Saar on peaaegu asustamata. 2003. aastal elas saarel 2 inimest ja 2008. aastal vaid 1. Enne kontakti eurooplastega oli Alofi peaaegu sama tihedalt asustatud kui naabersaar Wallis. Endised külad olid Sologa (põhjas), Sa'avaka (kagus), Alofitai (läänes) ja Mua (loodes). Mõnedel kaartidel on märgitud ka Gaino küla põhjas. Alofit eraldab Futunast vaid 1,6 km laiune Chenal Saini väin. Need Futuna elanikud, kel on Alofil aed või istandus käivad seda igal laupäeval hooldamas. Populaarne põllukultuur on tubakas. Alofi saar on Futuna Alo hõimu valdus.
Saare pindala on 32 km² ja Mont Kolofau (tuntud ka kui Mont Bougainville) ulatub 410 m üle merepinna. 70% saarest on kaetud metsaga.
Alofi ja Futuna avastasid eurooplaste jaoks 1616. aastal hollandi meresõitjad Jacob Le Maire ja Willem Corneliszoon Schouten.
Mineraliseerumine
Mineraliseerumine (ehk mineraalistumine) on protsess, mille käigus orgaanilised ained lagundatakse anorgaanilisteks ehk mineraalaineteks. Nendeks aineteks on enamasti vesi, süsihappegaas, lämmastik, ammoniaak jt ained (ühendid). Protsessi käigus eraldub energiat.
Mineraliseerumisprotsessil on oluline tähtsus ökosüsteemide aineringeis, kuna selle tagajärjel muutuvad keerukamad ühendid lihtsamateks, mis assimilatsiooniprotsessi kaudu uuesti organismide orgaanilisteks koostisosadeks sünteesitakse.
Mikitamäe vald
Mikitamäe vald oli vald Põlva maakonnas Setumaal.
Läti NSV
Läti NSV oli 1. järgu haldusüksus (liiduvabariik) Nõukogude Liidu koosseisus (5. augustist 1940). Kuulutati välja 21. juulil 1940 pärast Läti Vabariigi okupeerimist. Piirnes põhjas Eesti NSV-ga, lõunas Leedu NSV-ga, läänes Rootsi Kuningriigiga, idas Valgevene NSV-ga ja Vene NFSV-ga.
3. mail 1952. aastal asutati Lätis kolm oblastit: Liepaja, Riia ja Daugavpilsi oblast, mis said toimida vaid veidi üle aasta.
Mikitamäe vald
Ajalugu
Haldusreformiga sai Mikitamäe vallast Setomaa valla osa koos Meremäe valla, Värska valla ja Misso valla Luhamaa nulgaga. Kui Mikitamäe vald kuulus Põlva maakonda, siis Setomaa vald kuulub Võru maakonda. Maakondliku kuuluvuse määramise eel korraldati liidetavates valdades ja Luhamaa nulgas rahvaküsitlus, millest osavõtnute enamus pooldas Setomaa valla kuulumist Võru maakonda. Mikitamäe Vallavolikogu ei nõustunud vabatahtlikult Setomaa vallaga liituma ja vaidlustas sundliitmise Riigikohtus, kuid jäi seal kaotajaks.
Läti NSV
Riigijuhtimine
Läti NSV kõrgeimaks võimuks oli NSV Liidu Kommunistliku Partei lahutamatu osa Läti Kommunistliku Partei juhtkond Läti KP KK I sekretäri ning kollektiivsete juhtorganite Läti KP KK Büroo ja Läti KP Keskkomiteega.
Mikitamäe vald
Ajalugu
Viimane Mikitamäe vallavanem oli Aare Poolak. Enne teda olid vallavanemateks näiteks Inara Luigas, Sulo Nurmeots, Aleksander Bachmann, Toivo Paap ja Ülo Mängel.
Läti NSV
Läti NSV Rahvakomissaride ja Ministrite Nõukogu esimees
Riigi rahvamajandust ja majanduselu juhtis vastavalt NLKP ja Läti KP KK suunistele täidesaatva võimuna Läti NSV Ministrite Nõukogu ja Läti NSV seadusandliku võimuna Läti NSV Ülemnõukogu, koos selle juhtorgani Läti NSV Ülemnõukogu Presiidiumiga.
Elanikkond
Läti NSV elanikkond kasvas küllalt kiiresti (1946: 1 708 800, 1950: 1 943 000, 1959: 2 093 500, 1970: 2 364 100, 1979: 2 502 800, 1989: 2 666 600) ja seda suures osa sisserände tulemusel. Lätlaste osakaal rahvastikus aga vähenes pidevalt (1959: 62,0%, 1970: 56,8%, 1979: 53,7%, 1989: 52,0%).